kardosdrur/scandi-wiki huggingface dataset:
Stortingsvalget 1997

Stortingsvalget 1997 blev afholdt 15. september 1997.

Den siddende statsminister Thorbjørn Jagland havde stillet et «kabinet spørgsmål til vælgerne», med ønske om en minimumsopslutning på 36,9% af stemmene. Eftersom dette ikke blev opnået gik Thorbjørn Jaglands regering af, og blev efterfulgt af Kjell Magne Bondeviks første regering, en mindretalsregering udgået fra KrF, Sp og V.

Valgresultat

Kilde 
Statistisk Sentralbyrå

1997
Politiske valg i 1997
1997
Alfons 4. af Aragonien

Alfons 4. af Aragonien (2. november 1299 – 24. januar 1336), kaldet Alfons den Gode (, , ) var konge af Aragonien, Valencia og Sardinien samt greve af Barcelona fra 1327 til 1336. Han blev født i Napoli som den anden søn af Jakob 2. og Blanca af Anjou. Under hans styre blev den Aragonske Krone udvidet med grevskabet Urgell, hertugdømmet Athen og hertugdømmet Neopatria.

Under hans fars styre var han kronens prokurator. Han blev gift med Teresa d'Entença, arving til Urgell, i 1314 i Lleida. I 1323–1324 erobrede han Sardinien. Han blev tronarving, da hans ældre bror Jakob fraskrev sig sine rettigheder for at blive munk. I 1329 indledte han en langvarig krig med Republikken Genova. Byen Sassari på Sardinien have overgivet sig i 1323, men gjorde oprør tre gange og Genova gjorde også krav på byen.

Efter han blev enkemand i 1327, giftede Alfons sig i februar 1329 med Leonora af Kastilien (1308–1359), der var trolovet med hans bror Jakob, som havde nægtet at fuldbyrde ægteskabet. Hun var søster til Alfons 11. af Kastilien. I de sidste år af sit liv favoriserede han sin anden kone, hvilket førte til en konflikt med hans søn af første ægteskab, den senere Peter 4.

Børn
Med Teresa d'Entença:
 Alfons (1315–1317)
 Constance (1318–1346), gift i 1336 med Jakob 3. af Mallorca.
 Peter 4. (1319–1387), tronfølger.
 Jakob 1., greve af Urgell (1321–1347), arvede også Entença og Antillon.
 Elizabeth (1323–1327).
 Frederik (1325-døde ung).
 Sancho (1327), levede kun få dage.

Med Leonora af Kastilien:
 Ferdinand (1329–1363), Markgreve af Tortosa og herre af Albarracín og Fraga; gift med Maria, Markgrevinde af Tortosa.
 Johan (1331–1358), Herre af Elche, Biel og Bolsa, gift 1355 med Isabel Núñez de Lara (datter af Juan Núñez 3. de Lara) og blev dræbt efter ordre fra hans fætter Peter af Kastilien.

Stamtavle

Noter

Referencer
 Diccionario universal de historia y de geografía, p. 152. By Lucas Alamán, Manuel Orozco y Berra
 Medieval Iberia: an encyclopedia, Ed. E. Michael Gerli, Samuel G. Armistead, Routledge, 2003.
 O'Callaghan,  Joseph F., A History of Medieval Spain, Cornell University Press, 1975.

|-

|-

|-

Huset Barcelona
Kongelige fra Spanien
Konger af Aragonien
Alfons 02
Alfons 01
Alfons 03
Grever af Urgell
Fyrster fra middelalderen
Katolske monarker
Personer fra Napoli
Herreder i Skaraborgs län

Skaraborgs län i Västergötland var historisk opdelt i 15 herreder:

 Barne härad
 Frökinds härad
 Gudhems härad 
 Kinne härad
 Kinnefjärdings härad
 Kåkinds härad
 Kållands härad
 Laske härad
 Skånings härad
 Vadsbo härad, det nordligste herred og det største i areal. 
 Valle härad
 Vartofta härad, det næststørste herred i areal. 
 Vilske härad
 Viste härad
 Åse härad 

 
Västra Götalands län
Jönköpings län
Kinne härad

Kinne härad var et herred i det nordlige Västergötland. I dag er området delt mellem Mariestads kommun og Götene kommun.

Geografi
Herredet lå ved søen Vänerns sydlige strand mellem byerne Mariestad og Lidköping i egnen omkring bjerget Kinnekulle. 

Egnen er blevet kendt gennem Jan Guillous bøger om tempelridderen Arn. Forshems kirke i Forshems sogn nævnes særskilt i Guillous bøger. 

Herreder i Skaraborgs län
Copenhagen Games

Copenhagen Games var Spartas internationale atletikstævne som havde besøg af olympiske guldvindere. Stævnet blev afholdt årligt på Østerbro Stadion fra 1973 til og med 1986. En af hovedkræfterne bag Copenhagen Games var Heinrich Duholm.

Mange af Østerbro Stadions stadionrekorder er sat under Copenhagen Games.

Kilder 
 Fylder 85 år Juledag: Trespringeren, der blev en legende i dansk atletik - www.bt.dk

Atletikkonkurrencer i Danmark
Sport i København
Atletikstævner
Etableret i 1973
Nerlandsøybroen

Nerlandsøybrua er en bro i Herøy kommune i Møre og Romsdal fylke i Norge. Broen krydser Søndre Vaulen fra Igesund på Bergsøya til Kvalsund på Nerlandsøya. Broen er 430 meter lang. Den blev åbnet den 25. september 1968, og er del af fylkesvei 20.

Bjælkebroer
Broer i Norge
Etableret i 1968
Fjaltring Kirke

Fjaltring Kirke er en dansk kirke beliggende ca 13 km sydvest for Lemvig i Fjaltring i Fjaltring Sogn, Lemvig Provsti, Viborg Stift. Byggeriet blev påbegyndt i 1100-tallet, tårnet (der tidligere havde et skråt tag) blev dog først bygget i ca. 1500. I slutningen af 1600-tallet blev spir og korsarm tilføjet. Dåbsfadet (med motiver af Mariæ Bebudelse) stammer fra slutningen af 1500-tallet. Prædikestolen blev udsmykket omkring 1600, mens alteret er fra 1450.

Referencer

Eksterne henvisninger 
 Fjaltring Kirke  hos danmarkskirker.natmus.dk (Danmarks Kirker, Nationalmuseet).
 Fjaltring Kirke  hos KortTilKirken.dk

Kirker i Lemvig Kommune
Kirker i Viborg Stift
Kirker i Ringkøbing Amt
Truid Gregersen Ulfstand

Truid Gregersen Ulfstand (født 1487, død 16. november 1545) var en dansk adelsmand, godsejer og rigsråd. Han var aktiv i Norge i 1500-tallet, på den tid hvor landet kom i realunion med Danmark.

Rigsråd 
Han var søn af lensmand Gregers Jepsen til Torup og Else Torbernsdatter Bille, og dermed bror til Holger Gregersen Ulfstand. Truid arvede godset Torup i Skåne af sin far. Omkring 1520 blev han gift med Ide Lagesdatter Brock; de fik 4 sønner og 3 døtre. I 1522 blev fik han Varberg slot, som han beholdt til sin død. Han blev optaget i Rigsrådet ved Frederik II af Danmark og Norges tronbestigning, og slået til ridder ved kroningen i 1524.

I Norge 
I 1531 deltog han i forhandlingerne om Christian II af Danmark og Norges skæbne i København, før han sammen med Claus Bille blev sendt til Norge for at bringe landet under kong Frederik. I Oslo holdt de ting med landets indbyggere og fik stormændene til at anerkende kongen. Senere drog de til Trondheim, hvor de indgik et forlig med ærkebiskoppen.

Truids første hustru var død i 1531 eller 1532. Under et ophold i Stockholm 1534 giftede han sig igen med en ung enke, Gjørvel Fadersdatter Sparre. Han begav sig derefter til Malmø, hvor han blev holdt i fangenskab i 9 uger under Jørgen Knocks oprør. Han slap fri ved at anerkende Grev Kristoffer som sin herre 10. august.

Varberg 
Nu sendte kong Gustav en hær mod Halland, som fra 10. november belejrede Varberg. Truid forsvarede slottet indtil hans fætter Claus Bille fik en våbenhvile i stand, mod at Truid erklærede sig neutral.

Efter at den skånske adel gik over til svenskerne, blev den tyske landsknægt Marcus Meyer sendt til Truid på Varberg. Meyer indgik en hemmelig overenskomst med byens indbyggere om at overrumple slottet. Dette lykkedes 12. marts 1535; Truid selv slap bort, men hans hustru og barn blev tilbage som fanger. Han gik nu åbent over til hertug Christian, og samlede en lille hær som lod Varberg belejre. Ved pinse 1536 sendte Christian undsætning; Marcus Meyer måtte overgive sig og blev halshugget 17. august ved Helsingør.

1537 blev Truid igen sendt til Norge, denne gang for at bringe landet under kong Christian. Efter at have været i Trondheim drog han til Hamar, hvor han tvang biskop Mogens til at afstå bispedømmet og bispegården. En ny rejse i Norge blev foretaget i 1539. 

Truid døde på Torup 16. november 1545 og er begravet i Lund domkirke i Skåne.

Kilder 

Truid Gregersen
Elgeseter

Elgeseter er et område i Trondheim, Norge, der ligger lige syd for centrum (Midtbyen) og strækker sig fra Elgeseter Bro til Lerkendal Stadion mellem Nidarø og Gløshaugen.

Navnet kommer fra Helgeseter, som Augustinerordenens kloster i middelalderen. Der findes i dag ingen spor af Helgeseter kloster, men det lå mellem Nidelven og dagens Klostergata.

Elgeseter er en del af bydelen Lerkendal som også omfatter Lerkendal, Nardo og Moholt. E6 går gennem Elgeseter og heder her Elgeseter Gate, dette er hovedindfaldsvejen til Trondheim fra syd. Elgeseter har hovedsagelig boligbebyggelse. Studentersamfundet og Teknobyen Innovasjonssenter ligger i Elgeseter samte flere mindre virksomheder.

Se også 
 Helgeseter kloster
 Elgeseter Bro
 Elgeseterlinjen

Bydele i Trondheim
Bensbyn

Bensbyn er en svensk landsby i Luleå kommun i Norrbottens län i landskabet Norrbotten. I 2010 havde landsbyen 448 indbyggere. Bensbyn ligger cirka ti kilometer nord for Luleå.

Bensbyn var oprindeligt et landsbrugssamfund. I dag bor der mange pendlere i landsbyen. De fleste erhvervsaktive arbejder i Luleå.

Slægten Benzelius 
Ærkebiskop Erik Benzelius den ældre (1632 – 1709) var født og opvokset i Bensbyn. Han hed oprindeligt Erik Henriksson, og han var søn af bonde, sognefoged og sandemand Henrik Jakobsson. Som voksen tog han navn efter sin hjemby ved den Botniske Bugt. (På latin: Ericus Henrici Benzelius Bothniensis.)

Erik Benzelius fik syv sønner og to døtre.
 
Tre af hans sønner (Erik Benzelius den yngre, Jacob Benzelius og Jacob Benzelius) blev også ærkebiskopper. To af hans sønnesønner (Carl Jesper Benzelius og Lars Benzelstierna den yngre) blev biskopper.

Erik Benzelius's øvrige fire sønner blev adlede under navnet Benzelstierna. Erik Benzelius den ældre fik også selv tilbudt en adelig titel, men han afslog tilbuddet. De samme gjorde de tre sønner, der var gået i kirkens tjeneste. Benzelstierna blev en finsk og svensk adelsslægt.

Den ældste datter Margareta Benzelia blev gift med Olaus Nezelius, biskop i Gøteborg, mens den yngre datter Christina Benzelia blev gift to gange. Begge hendes mænd blev adlede.

Byer i Luleå kommun
Svømmerventil

Svømmerventil er en ventil der lukker ved en bestemt vandstand.
Svømmerventiler benyttes ved tilløbet til toiletters cisterne, hvor ventilen sørger for at fylde cisterne indtil vandet når en indstillet vandstand.

En svømmerventil kan fungere ved at en flyder er forbundet via en vægtstang (flyderarm) til ventilen (indløbsventilen). Når vandet stiger presses flyderen opad og ventilens stempel presses ind mod indløbsventilens udløbshul og lukker for vandet. 
Ved andre svømmerventiler er flyderen forbundet via vægtstangen til en pilotventil hvor mekanismen også har en gummimembran.

Toiletters svømmerventil har gerne en mulighed for at indstille den vandstand hvor ventilen skal lukke for vandtilførslen.

"Løber" et toilet kan det være fordi at svømmerventilens ventil ikke slutter tæt, f.eks. hvis kalk har sat sig på ventilens stempel. Dette medfører at ventilen fortsætter med at være åbne selv om flyderen presser ventilen til at lykke. Cisternens vand fortsætter med at stige indtil niveauet for cisternens overløbsrør nås.
For svømmerventiler med pilotventil kan gummibælgen gå i stykker.

Svømmerventiler til toiletter fremstilles af blandt andet Geberit, OKA og Gustavsberg.

Som system er svømmerventilen eksempel på negativ tilbagekobling.

Henvisninger 

Ventiler
Hydraulik
Toilet
Stagetorn

Stagetorn er en dansk jurist- og konditorslægt:
 Merethe Stagetorn, forsvarsadvokat
 Henrik Stagetorn, advokat
 Marianne Stagetorn, konditor, La Glace

Slægter fra Danmark
Idealisten

Idealisten er en dansk spændingsfilm fra 2015 af filminstruktøren Christina Rosendahl. Filmen er Rosendahls anden spillefilm efter ungdomsfilmen Supervoksen (2006). Lars K. Andersen og Simon Pasternak har skrevet manuskriptet sammen med instruktøren. Jonas Frederiksen og Signe Leick Jensen producerer for Toolbox med produktionsstøtte på 7,7 millioner kroner fra Det Danske Filminstitut ved filmkonsulent Kim Leona. Filmen har desuden modtaget 330.000 kr. i regionalstøtte.

Filmen har et budget på 20,5 millioner kroner og er den første spillefilm fra det nystartede produktionsselskab Toolbox Film, der blev etableret i 2011 af producerne Morten Kaufmann og Signe Leick Jensen. Idealisten fik dansk biografpremiere den 9. april 2015. Trods gode anmeldelser åbnede filmen med et beskedent billetsalg på 16.400 solgte biografbilletter i åbningsweekenden.

Handling 
I 1988 fatter radioreporteren Poul Brink interesse for det amerikanske brintbombefly, der styrtede ned ved Thulebasen i Grønland i 1968. Oprydningsholdets mange følgesygdomme tyder på, at Danmarks og USA's regeringer løj om den radioaktive strålingsfare og om krænkelsen af dansk atomvåbenpolitik. Og jo længere Brink når i dybden med sin efterforskning, jo mere modstand møder han blandt politikerne.

Medvirkende 
Peter Plaugborg som Poul Brink
Søren Malling som Marius Schmidt
Arly Jover som Estíbaliz
Thomas Bo Larsen som Carl Dinesen
Jens Albinus som Blicher
Nikolaj Cederholm som Læge Pontoppidan
Henrik Birch som Ole Damgaard
Filippa Suensson som Journalist Eva
Jesper Hyldegaard som Lars Krogsgård
Trine Runge som Ministersekretær

Referencer

Eksterne henvisninger 

Spillefilm fra Danmark
Danske film fra 2015
Thrillerfilm fra Danmark
Martin Schrøder

Martin Schrøder (22. august 1875 i København - ?) var en dansk inkassator og atlet medlem af AIK 95 i København. Han vandt det danske mesterskaber mesterskab på 1 dansk mil 1905.

Danske mesterskaber 
  1905 1 dansk mil 26,24,4

Eksterne henvisninger 
 DAF i tal 1981

Mellemdistanceløbere fra Danmark
Atleter fra AIK 95
Personer fra København
Cochabamba (departement)

Cochabamba (quechua: Quchapampa suyu) er et departement i Bolivia. Departementet er opdelt i 16 provinser. Cochabamba har et areal på 55.631 km² og en befolkning på 1.758.143 (2012). Departementets administrative centrum er byen Cochabamba.

Provinser i departementet Cochabamba 
Cochabamba er inddelt i seksten provinser (provincias):

Noter 

Departementer i Bolivia
Stortingsvalget 2001

Stortingsvalget 2001 blev afholdt den 10. september 2001.

Jens Stoltenbergs første regering (Ap) gik af efter valget, og blev efterfulgt af Kjell Magne Bondeviks anden regering (KrF, V, H). Til sammen blev der afgivet 2.521.879 stemmer ved stortingsvalget i 2001.

Valgresultat 

Partier med mere end 1.000 stemmer er listen i tabellen ovenfor

Eksterne henvisninger 
Velgerundersøkelsen 2001(Statistisk sentralbyrå, pdf) 

Politiske valg i 2001
2001
Hærdovn

En hærdovn er en smelteovn til metaller, hvor flammen går hen over det metal, der skal smeltes. Den kaldes også en reverbérovn, fordi varmen kastes tilbage fra hvælvingen over metallet.

Kilder og henvisninger
 1. del, 2. hovedafsnit, 1. kapitel i Lærebog i Teknologi – København 1885 / F. Wagner

Metallurgi
Ovne
Helvesiek

Helvesiek er en kommune med godt 750 indbyggere (2013) i Samtgemeinde Fintel i den sydøstlige del af Landkreis Rotenburg (Wümme), i den nordlige del af den tyske delstat Niedersachsen. Mod syd i kommunen løber floden Wümme.

Nabokommuner 
Helvesiek grænser til (med uret fra nord):
 Sittensen
 Stemmen
 Lauenbrück
 Scheeßel
 Hamersen

Eksterne kilder/henvisninger 

 Helvesieks side  på Samtgemeindens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
La Paz (departement)

La Paz er et departement i det vestlige Bolivia. Departementet har et areal på 113.985 km² og har en befolkning på 2.706.359 indbyggere (2012). Titicacasøen strækker sig fra den vestlige del af departementet La Paz og over grænsen til Peru.

Departementet omfatter dele af Bolivias højland Altiplano med bjergområderne Cordillera Real og omfatter også dele af Yungasområdet bestående af bjergsiderne fra Andesbjergene ned mod lavlandet og Amazonbassinet. Benifloden har sit udspring i departementet.

Departementets administrative centrum er byen La Paz.

Provinser i departementet La Paz 
La Paz er inddelt i 20 provinser (provincias):

Sprog 

De mest talte sprog i departementet er spansk, aymara, quechua og guaraní. Tabellen angiver antallet af personer, der taler de forskellige sprog.

Noter

Eksterne links 

 Information om La Paz departementet

Departementer i Bolivia
Mario Botta

Mario Botta (født 1. april 1943 i Mendrisio) er en schweizisk arkitekt, hvis værker overvejende er modernistiske og ofte kendetegnet ved store, rene og geometriske former. 

Botta begyndte som assistent hos Le Corbusier og Louis Kahn og er inspireret af særligt Kahn. Han studerede ved Università Iuav di Venezia fra 1965 til 1969. 

Hans virke har fra 1970 været i Lugano i Schweiz, og i den tidlige del af karrieren tegnede han også udelukkende huse i Schweiz, men i løbet af 1980'erne involverede han sig også i internationale projekter, og det er udenfor Schweiz mange af hans hovedværker findes. Det gælder eksempelvis Watari Museum of Contemporary Art i Tokyo (1990), San Francisco Museum of Modern Art (1995) og Cymbalista-synagogen i Jerusalem (1999).

Kilder og eksterne henvisninger 
 Biografi på greatbuildings.com

Arkitekter fra Schweiz
Slaget ved Kadesh

Slaget ved Kadesh var et stort slag mellem den ægyptiske farao Ramses II og hittitterne i 1274 f. Kr..

Gennem mange år var den ægyptiske tilstedeværelse i det nuværende Syrien og Palæstina/Kanaans land blevet svækket. Under farao Seti I begyndte man en generobring af området. Ægypterne nåede helt frem til Kadesh og sluttede en fred med hittitterne. Denne fred var dog ikke langvarig, og området blev delvist tilbageerobret.

Ramses II, søn af Seti I, besluttede at føre krig mod hittitterriget under kong Muwatallis og dennes allierede. Ramses delte sin hær op i fire store grupper og en mindre. Den mindste gruppe skulle sejle til Libanon og gå i land i nærheden af Byblos og derfra marchere mod Kadesh, en fæstning ved Orontes-floden i det nuværende Syrien. De fire store grupper skulle, adskilt med en dagsmarch, marchere gennem ørkenen. Planen var at overraske hittitterkongen, som mentes at opholde sig i fæstningen (det gjorde han ikke). To hærafdelinger var gået over Orontes, da man fra hittitiske agenter fik den fejlagtige oplysning, at hittitterne havde trukket sig tilbage. Kort efter blev den anden ægyptiske hærafdeling angrebet af en stor hittittisk styrke med 1000 stridsvogne og næsten udryddet. Ramses og den første hærafdeling forskansede sig på et bjerg, hvor de blev kraftigt angrebet af den hittittiske hær. Det lykkedes at erobre det meste af lejren, da den hærafdeling, der var sejlet til Libanon, nåede frem og kunne undsætte farao og fordrive de uorganiserede og plyndrende hittitter, der trak sig tilbage til Kadesh. Ægypterne trak sig derpå tilbage og mødtes med de to bagerste hærafdelinger. Ramses lod felttoget fejre som en stor sejr og tog selv æren for egenhændigt at have slået stridsvognene tilbage.

Kilder og henvisninger 
 Ægypten. Faraonernes verden – red. af Regine Schulz og Matthias Seidel / 2004

Kadesh
Hittitter
Egypten i antikken
Tenakel

En tenakel (af latin tenaculum: holder) er en manuskriptholder, der blev brugt af håndsættere. Den besår af en lodret pind, der kunne fastgøres på sættekassen med en jernspids, der huggedes i kanten på kassen eller med en klemmeanordning. På tværs af den lodrette pind anbragtes en tværgående gaffelformet pind, divisoren, der dels fastholdt et ark fra manuskriptet, dels kunne forskydes ned over dokumentet og markere den linje, som sætteren var kommet til.

Kilder/referencer 
 Kap.4: Almindelig Satsteknik og Korrektur i: Selmars Typografi. – København 1938 / Christian Petersen. 1938 

Bogtryk
Trykning og typografi
Vinkelhage

En vinkelhage er et redskab, der brugtes af håndsættere til at sammensætte de løse blytyper til satslinjer. Apparatet består af et vinkelformet metalstykke af nysølv med en fast endevæg i den ene ende og en forskydelig endevæg i den anden. Den forskydelige endevæg kan fastlåses med et lille håndtag, når vinkelhagen er indstillet nøjagtigt til den ønskede linjelængde. Vinkelhagen holdes i venstre hånd. I vinkelhagen anbringes blytyperne en for en, fastholdt af tommelfingeren, fra venstre mod højre men på hovedet. Linjerne udsluttes til nøjagtig samme længe ved indsætning af mellemrum, spatier, af variabel bredde enten mellem ordene eller sidst i hver satslinje. Når et passende antal linjer er sat, løftes de, støttet af en sættelinje ud med et særligt håndgreb og anbringes i skibet, hvor de samles til spalter.

Kilder/referencer 
 Kap.4: Almindelig Satsteknik og Korrektur i: Selmars Typografi. – København 1938 / Christian Petersen. 1938 

Redskaber
Bogtryk
Trykning og typografi
Kommunikation
Antonín Zápotocký

Antonín Zápotocký (født 19. december 1884, død 13. november 1957) var statsminister i Tjekkoslovakiet fra 1948 til 1953 og præsident i Tjekkoslovakiet fra 1953 til sin død i 1957.

Politikere fra Tjekkoslovakiet
Tjekkoslovakiets premierministre
Kommunister fra Tjekkoslovakiet
Ludvík Svoboda

Ludvík Svoboda (født 25. november 1895, landsbyen Hroznatín i Mähren, død 20. september 1979, Prag) var en tjekkoslovakisk nationalhelt som kæmpede i begge verdenskrige og senere blev præsident i Tjekkoslovakiet mellem 1968 og 1975.

Politikere fra Tjekkoslovakiet
Kommunister fra Tjekkoslovakiet
Tjekkere fra 2. verdenskrig
Emil Hácha

Emil Hácha (født 12. juli 1872 i Trhové Sviny i nærheden af České Budějovice i den sydlige nuværende Tjekkiet, død 26. juni 1945, Praha) var en tjekkoslovakisk jurist og politiker.

Efter Münchenaftalen mellem Adolf Hitler og de franske, britiske og italienske lederne 30. september 1938 valgte daværende præsident Edvard Beneš at gå af på grund af samarbejdet med Tyskland, herefter blev Hácha den 30. november valgt til ny præsident.

Ved et natlig møde med Hitler og Hermann Göring blev Hácha tvunget med trussel om bombning af Praha og invasion af landet. Uden at forhøre sig med det tjekkoslovakiske parlament anerkendte han at Böhmen og Mähren blev indlemmet i Tyskland under betegnelsen Protektoratet Böhmen og Mähren. Hácha blev derefter marionetpræsident i protektoratet. Han forsøgte at samarbejde med den tyske besættelsesmagt for på den måde at gøre besættelsen mere tåleligt.

Ved Prahas befrielse den 13. maj 1945 blev Hácha arresteret. Han havde et meget dårligt helbred, og han blev hurtigt overført til et fængselssygehuset, hvor han døde i slutningen af juni samme år.

Eksterne henvisninger 

Politikere fra Tjekkoslovakiet
Tjekkere fra 2. verdenskrig
Personer fra Okres Ceske Budejovice